**R – 4797/2018**

**Technická univerzita vo Zvolene**

**D o d a t o k č. 1**

**k Organizačnej smernici č. 1/2012**

**o realizácii procesu tvorby, obehu a zverejňovania zmlúv na Technickej univerzite vo Zvolene**

schválenej dňa 6.2.2012 vo vedení TU vo Zvolene

**Čl. I. Zmeny a doplnky**

 Organizačná smernica č. 1/2012 sa týmto Dodatkom č. 1 mení a dopĺňa takto:

1. **V  článku II. ods. 6** sa v prvej a vo štvrtej vete slovné spojenie „predbežná finančná kontrola“ nahrádza slovným spojením „základná finančná kontrola“ a vo štvrtej vete sa doterajší zákon č. 502/2001 Z. z. nahrádza zákonom č. 357/2015 Z. z.
2. **V poznámke č. 1** pod čiarousa ruší zákon č. 502/2001 Z. z.o finančnej kontrole a vnútornom audite a o zmene a doplnení niektorých zákonov v znení neskorších predpisov a nahrádza sa zákonom č. 357/2015 Z. z. o finančnej kontrole a audite a o zmene a doplnení niektorých zákonov.
3. **V článku III. ods. 8** sa doterajšia prvá veta ruší a nahrádza sa novým znením takto: „Návrhy zmlúv na posúdenie sa predkladajú na RP v dostatočnom časovom predstihu, spravidla 3 týždne predtým, ako má zmluva nadobudnúť účinnosť.“
4. **V článku III. ods. 9**  sa ruší doterajšie znenie a nahrádza sa novým znením takto: „Predkladateľ zmluvy najneskôr pred podpisom zmluvy rektorom TU zabezpečí, aby jeho návrh zmluvy prešiel základnou finančnou kontrolou postupom podľa Organizačnej smernice č. 3/2016 o vykonávaní finančnej kontroly na Technickej univerzite vo Zvolene“.
5. **V článku III. ods. 10** sa celý doterajší text ruší a nahrádza sa novým textom takto:

„Vzor sprievodného listu, ktorý sa predkladá s návrhom zmluvy na právny referát, je Prílohou č. 1 tohto Dodatku č.1“.

1. **V článku III. ods. 11** sa celý doterajší text ruší a nahrádza sa novým textom takto:

„Vzor kontrolného listu, ktorý sa predkladá s návrhom zmluvy na právny referát, je Prílohou č. 2 tohto Dodatku č.1“.

1. **V článku III. ods. 12** sa v celom texte slovné spojenie „predbežná finančná kontrola“ nahrádza slovným spojením „základná finančná kontrola“ a posledná veta sa ruší a nahrádza sa vetou: „Spôsob, akým sa preukazuje vykonanie základnej finančnej kontroly, je upravený v OS č. 3/2016 o vykonávaní finančnej kontroly na Technickej univerzite vo Zvolene“.
2. **V článku IV. ods. 4** sa doterajšia prvá a druhá veta ruší a nahrádzajú sa novým textom takto: „Predkladateľ zmluvy po podpise zmluvy poslednou zmluvnou stranou predloží uzavretú zmluvu bezodkladne na zverejnenie v CRZ osobe poverenej zverejňovaním zmlúv na TU; táto na sprievodnom liste k zmluve vyznačí dátum, kedy bola zmluva predložená k jej zverejneniu“.
3. **V článku IV. ods. 6** sa doterajšia prvá veta ruší a nahrádza sa novým textom takto: „Osoba poverená zverejňovaním zmlúv na TU zverejní predloženú zmluvu v CRZ“ .
4. **V článku VI. ods. 7** sa doterajší text ruší a nahrádza sa novým textom takto:

„Neoddeliteľnou súčasťou tejto smernice je Príloha č. 1- Vzor sprievodného listu k návrhu zmluvy a Príloha č. 2 –Vzor kontrolného listu, ktoré a sú priložené k tomuto Dodatku č. 1.

1. Pokiaľ sa v smernici uvádza pojem „osoba odborne spôsobilá na verejné obstarávanie“, tento sa nahrádza pojmom „osoba zodpovedná za verejné obstarávanie“.

**Čl. II. Záverečné ustanovenia**

1. Tento Dodatok č. 1 k Organizačnej smernici č. 1/2012 o realizácii procesu tvorby, obehu a zverejňovania zmlúv na Technickej univerzite vo Zvolene nadobúda platnosť a účinnosť odo dňa schválenia vedením TUZVO.
2. Tento Dodatok č.1 bol schválený na vedení TUZVO dňa 25.06.2018

 Vo Zvolene dňa 25.06.2018

Dr.h.c. prof. Ing. Rudolf Kropil, PhD.

 rektor

Prílohy: č. 1 - vzor sprievodného listu k návrhu zmluvy

 č. 2 – vzor kontrolného listu